वहीदा रहमान

वहीदा रहमान (जन्म: ३ फरवरी, 1938) हिन्दी फिल्मों की एक अभिनेत्री हैं, जो मुख्य रूप से हिन्दी फिल्मों, साथ ही तेलुगु, तमिल और बंगाली फिल्मों में दिखाई दी है। वह 1950, 1960 और 1970 के दशक की शुरुआत तक फिल्मों की विभिन्न शैलियों में अपने योगदान के लिए जानी जाती हैं। उन्हें अपने पूरे करियर में, फिल्मफेयर लाइफटाइम अचीवमेंट पुरस्कार, सर्वश्रेष्ठ अभिनेत्री का राष्ट्रीय फिल्म पुरस्कार और सर्वश्रेष्ठ अभिनेत्री के लिए दो फिल्मफेयर पुरस्कार मिल चुके हैं।

 प्रारंभिक जीवन 
वहीदा रहमान का जन्म भारत के तमिलनाडु के चेंगलपट्टू में मुस्लिम परिवार में हुआ था। उन्होंने और उसकी बहन ने चेन्नई में भरतनाट्यम सीखा। जब वह किशोरावस्था में थी, उनके जिला आयुक्त पिता की मृत्यु हो गई थी। सबसे पहले उन्होंने 1955 में तेलुगू फिल्मों से शुरुआत की थी। फिर कुछ तमिल फिल्मों में भी उन्होंने काम किया।

 करियर  
हिन्दी फिल्म में उनकी पहली उपस्थिति सी आई डी (1956) में हुई थी। बाद में, उन्हें प्यासा (1957), 12 ओ'क्लॉक (1958), कागज़ के फूल (1959), साहिब बीबी और ग़ुलाम और चौदहवीं का चाँद (1961) सहित कई सफल फिल्मों में देखा गया। उनकी अन्य उल्लेखनीय फिल्मों में सोलवाँ साल (1958), बात एक रात की (1962), कोहरा (1964), बीस साल बाद (1962), गाइड (1965), मुझे जीने दो (1963), तीसरी कसम (1966), नील कमल (1968) और ख़ामोशी (1969) शामिल हैं।

उनका करियर 1960, 1970 और 1980 के दशक तक जारी रहा। उन्होंने गाइड (1965) में अपनी भूमिका के लिए सर्वश्रेष्ठ अभिनेत्री का फिल्मफेयर पुरस्कार जीता। यहाँ वह अपने करियर के शिखर पर पहुँची। उन्होंने नील कमल (1968) के लिये भी ये पुरस्कार जीता। लेकिन बाद की फिल्मों में उत्कृष्ट अभिनय के बावजूद जिसमें रेशमा और शेरा (1971) के लिये राष्ट्रीय पुरस्कार जीतना शामिल रहा, उनकी फिल्में बॉक्स ऑफिस पर असफल रहीं।

सत्तर के दशक के मध्य से, मुख्य हीरोइन के रूप में वहीदा का करियर समाप्त हो गया और चरित्र अभिनेत्री के रूप में उनका करियर शुरू हुआ। लम्हे (1991) में अपनी उपस्थिति के बाद, उन्होंने 12 साल के लिए फिल्म उद्योग से संन्यास ले लिया।

 प्रमुख फिल्में 
 वर्ष  फ़िल्म  चरित्र  टिप्पणी2006  रंग दे बसंती  अजय की माँ 2005  15 पार्क एवेन्यू   अंग्रेजी फ़िल्म2005  मैंने गाँधी को नहीं मारा  2002  ओम जय जगदीश  सरस्वती बत्रा 1991  स्वयं  1991  लम्हे  1989  चाँदनी  1986  सिंहासन  1986  अल्ला रक्ख़ा  वकील सलमा अनवर 1984  सनी  गायत्री 1984  मकसद  शारदा 1984  मशाल  सुधा कुमार 1983  कुली  सलमा 1983  महान  जानकी 1983  प्यासी आँखें  1983  हिम्मतवाला  1982  धर्म काँटा  राधा सिंह 1982  सवाल  अंजू मेहता 1982  नमकीन  1982  नमक हलाल  1980  ज्वालामुखी  सविता देवी 1980  ज्योति बने ज्वाला  माल्ती 1978  त्रिशूल  शांति 1976  कभी कभी  अंजली मल्होत्रा 1976  अदालत  1973  फागुन  1972  सुबह ओ श्याम  1972  ज़िन्दगी ज़िन्दगी  मीता शर्मा 1971  मन मन्दिर  कृष्णा 1971  रेशमा और शेरा  रेशमा 1970  दर्पण  माधवी 1970  प्रेम पुजारी  सुमन मेहरा 1969  मेरी भाभी  माया 1968  नीलकमल  नीलकमल / सीता 1968  आदमी  मीना 1967  पत्थर के सनम  1967  राम और श्याम  अंजना 1966  तीसरी कसम  1965  गाइड  नलिनी 1964  कोहरा  1963  एक दिल सौ अफ़साने  सुनीता 1963  मुझे जीने दो  1962  बात एक रात की  1962  बीस साल बाद  राधा 1962  अभियान   बंगाली फ़िल्म1962  साहिब बीबी और ग़ुलाम  1962  राखी  राधा कुमार 1961  रूप की रानी चोरों का राजा  रूपा 1960  चौदहवीं का चाँद  1960  काला बाज़ार  अल्का 1960  एक फूल चार काँटे  सुषमा 1960  गर्ल फ्रैंड  1959  कागज़ के फूल  शांति 1958  सोलवाँ साल  लाज 1957  प्यासा  गुलाबो 

 नामांकन और पुरस्कार 
दादा साहब फाल्के सम्मान 
फ़िल्मफ़ेयर पुरस्कार
1969 - फ़िल्मफ़ेयर सर्वश्रेष्ठ अभिनेत्री पुरस्कार - नीलकमल
1967 - फ़िल्मफ़ेयर सर्वश्रेष्ठ अभिनेत्री पुरस्कार - गाइड
 पद्म भूषण सम्मान 

 सन्दर्भ 

 बाहरी कड़ियाँ 


श्रेणी:1938 में जन्मे लोग
श्रेणी:जीवित लोग
श्रेणी:श्रेष्ठ अभिनेत्री के लिए राष्ट्रीय फ़िल्म पुरस्कार विजेता
श्रेणी:हिन्दी अभिनेत्री
श्रेणी:फ़िल्मफ़ेयर पुरस्कार विजेता
वर्ष 2021का दादा साहेब फाल्के पुरस्कार से सम्मानित किया गया